Kære alle,

Efter den delvise genåbning i Danmark genåbner LLB nu delvist for gæstefaciliteterne ved at gøre dameafdelingen til en fælles afdeling med maksimalt 3 personer på samme tid i rummet og under procedure som anført nedenfor.

På den måde kan vi tage imod (danske) gæstesejlere igen, sikre den fornødne plads pr. person, kan undgå flere/mange personer i mellemgangen på samme tid, samt kan foretage hyppig rengøring. Se den nærmere procedure nedenfor.

Havnefoged vil for resten af maj fortsat være på området hver anden dag og forventes fra primo juni at være der hver dag, i første omgang to timer dagligt. Havnefogeden er ansvarlig for at afspritte håndtag til yderdøre og skærm til Tallykey.

Brug af vore egne faciliteter skal fortsat begrænses og de udendørs borde og bænke forbliver indtil videre ”afspærret” for at undgå forsamlinger.

Kapsejladsudvalget melder ud når der er endelig klarhed om muligheder for at sejle kapsejlads.

 **Procedure for brug af tilpassede gæstefaciliteter i LLB grundet Corona**

Dameafdelingen vil fra 19. maj 2020 være åbent som en fælles afdeling med **maksimal adgang for 3 (tre) personer** i rummet ad gangen uanset om der benyttes bad, wc eller håndvask. Anvisningerne skal følges, både sundhedsstyrelsen samt de opsatte skilte;

* Hvis man kommer ind til faciliteterne som **nr. 4 person skal man afvente i den sidste del af mellemgangen** op mod døren til herreafdelingen (som er aflukket og ikke må benyttes).

* Hvis man udefra går ind i mellemgangen og ser, at der **står en person i venteområdet skal man gå ud igen og afvente udenfor.**

* Den person som står i venteområdet kan gå ind i det fælles facilitetsrum, når der er gået en person ud. Den som står ude og venter kan derefter gå ind og stille sig i venteområdet.

* **Herreafdelingen** er som nævnt lukket og **må ikke benyttes**.